stanford-oval/wikipedia huggingface dataset:
เยกาเจรีนามหาราชินี
ครองราชย์ > การธนาคารและการเงิน

ในปี ค.ศ. 1768 ธนาคารแอสไซเนชัน (Assignation Bank) ได้รับมอบหมายให้จัดพิมพ์ธนบัตรรัฐบาลขึ้นเป็นครั้งแรก ธนาคารเปิดทำการที่กรุงเซนต์ปีเตอส์เบิร์กและมอสโกในปี ค.ศ. 1768 หลังจากนั้นจึงขยายไปตามเมืองต่างๆ ในจักรวรรดิ การพิมพ์ธนบัตรนี้ถูกจัดทำขึ้นจากค่าใช้จ่ายในราคาเดียวกับธนบัตรโดยถูกชำระในรูปของเงินตราที่ทำมาจากทองแดง การเกิดขึ้นของธนบัตรรูเบิลในลักษณะนี้มีความจำเป็นอย่างมากต่อรัฐบาลในการใช้จ่ายงบประมาณด้านการทหาร ซึ่งนำมาสู่การคลาดแคลนโลหะเงินในท้องพระคลังหลวง เพราะการทำธุรกรรมต่างๆ โดยเฉพาะการค้ากับต่างประเทศจำเป็นต้องใช้เงินตราในรูปของโลหะเงินและโลหะทองคำเกือบทั้งหมด ธนบัตรรูเบิลจึงถูกใช้งานอย่างทัดเทียมกับรูเบิลที่เป็นโลหะเงิน นอกจากนี้ยังมีอัตราแลกเปลี่ยนต่อเนื่องสำหรับเงินทั้งสองรูปแบบอีกด้วย ธนบัตรรูเบิลประเภทนี้ถูกใช้งานไปจนถึงปี ค.ศ. 1849
ครองราชย์ > การศาสนา

ความสนพระทัยอย่างมากต่อความเป็นรัสเซีย (รวมถึงศาสนจักรรัสเซียออร์ทอดอกซ์) ของพระนางเยกาเจรีนาอาจเป็นเหตุผลหนึ่งที่ทำให้พระองค์ทรงไม่แยแสในกิจการด้านศาสนา พระนางยึดเอาที่ดินของฝ่ายศาสนจักรมาเป็นสมบัติของชาติ ซึ่งถูกนำไปใช้เป็นทุนทรัพย์สำหรับการศึกสงคราม ส่งผลให้บรรดาศาสนสถานต่าง ๆ ถูกทิ้งร้าง และเป็นการบีบบังคับให้เหล่านักบวชต้องหาทางรอดด้วยการทำเกษตรกรรม บ้างก็หารายได้จุนเจือจากค่าธรรมเนียมการประกอบพิธีบัพติศมาและพิธีอื่น ๆ นอกจากนี้บรรดาขุนนางชนชั้นสูงยังไม่นิยมเข้าโบสถ์กันอีกด้วย ยิ่งทำให้บทบาทของศาสนจักรเสื่อมลงยิ่งไปกว่าเดิม พระนางยังทรงห้ามปรามมิให้ผู้ที่คัดค้านในพระราโชบายของพระองค์ได้สร้างโบสถ์ต่าง ๆ และทรงปราบปรามพวกเคร่งศาสนา หลังจากเกิดกรณีตัวอย่างของความวุ่นวายในการปฏิวัติฝรั่งเศส
อย่างไรก็ตาม พระนางทรงสนับสนุนและส่งเสริมศาสนาคริสต์ในพระราโชบายต่อต้านจักรวรรดิออตโตมันของพระองค์ ทรงส่งเสริมการพิทักษ์และอุปถัมภ์คริสต์ศาสนิกชนที่อยู่ภายใต้การปกครองของพวกตุรกี ทั้งนี้พระนางทรงจำกัดสิทธิ์ของชาวคริสต์โรมันคาทอลิก (ยูกาซฉบับวันที่ 23 กุมภาพันธ์ ค.ศ. 1769) โดยเฉพาะกับชาวโปแลนด์ และทรงพยายามที่จะสอดแทรกและขยายขอบเขตการควบคุมของรัฐเหนือชาวโปแลนด์ในช่วงต้นของการแบ่งแยกโปแลนด์อีกด้วย ทั้งนี้ทั้งนั้น รัสเซียในสมัยพระนางแคทเธอรีนยังได้เอื้อเฟื้อที่ลี้ภัยและฐานการรวมกลุ่มแก่คณะเยสุอิต หลังจากที่มีการปราบปรามอย่างหนักเกือบทั่วทั้งยุโรปในปี ค.ศ. 1773
ครองราชย์ > การศาสนา > อิสลาม

พระนางเยกาเจรีนาทรงปฏิบัติต่อศาสนาอิสลามอย่างหลากหลายแนวทางตลอดช่วงรัชสมัยของพระองค์ ในช่วงระหว่าง ค.ศ. 1762 ถึง ค.ศ. 1773 ชาวมุสลิมถูกห้ามปรามไม่ให้มีข้าทาสชาวคริสต์ออร์โธดอกซ์ไว้ในครอบครอง ทั้งยังถูกกดดันให้แปรเปลี่ยนมาเข้ารีตออร์โธดอกซ์ผ่านข้อเสนอทางด้านการเงิน นอกจากนี้ยังทรงให้สัญญาแก่ชาวมุสลิมผู้เปลี่ยนศาสนาว่าจะทรงอนุญาตให้ครอบครองข้าทาสจากทุกศาสนาเพิ่มมากขึ้น เช่นเดียวกับที่จะพระราชทานนิรโทษกรรมแก่ผู้ต้องหาทุกราย (ที่เป็นมุสลิม) อีกด้วย
ครองราชย์ > การศาสนา > ยูดาห์

จักรวรรดิรัสเซียมักจะมองศาสนายูดาห์เป็นเอกเทศจากทุกศาสนา ชาวยิวในรัสเซียมีกฎหมายและระบบราชการแยกต่างหาก ถึงแม้รัฐบาลรัสเซียจะรับรู้มีประชากรชาวยิวอาศัยอยู่ในจักรวรรดิ แต่พระนางแคทเธอรีนและที่ปรึกษาของพระองค์ก็ไม่มีนิยามอย่างชัดเจนต่อชาวยิว ตลอดรัชกาลของพระนางเยกาเจรีนา พระองค์ทรงมีนิยามที่หลากหลายสำหรับชาวยิว ศาสนายูดาห์เป็นศาสนาขนาดเล็กและมีผู้นับถือน้อยในรัสเซีย จนกระทั่ง ค.ศ. 1792 เมื่อพระนางเยกาเจรีนาเห็นชอบกับการแบ่งโปแลนด์ครั้งที่หนึ่ง ประชากรยิวจำนวนมากจากเครือจักรภพโปแลนด์-ลิทัวเนียเดิม จึงตกอยู่ใต้การปกครองของจักรวรรดิรัสเซีย ซึ่งถูกดูแลต่างหาก แยกจากศาสนาอื่น พระนางเยกาเจรีนาทรงพระราชทานพระบรมราชานุญาตให้ชาวยิวอาศัยอยู่ต่างหากจากประชากรออร์ทอดอกซ์ทั่วไป โดยมีข้อแม้บางประการ เช่น การเก็บภาษีพิเศษสำหรับครอบครัวชาวยิว หากครอบครัวนั้นเข้ารีตในนิกายออร์ทอดอกซ์ ครอบครัวนั้นก็ไม่ต้องจ่ายภาษีพิเศษอีกต่อไปประชากรชาวยิวจำเป็นต้องจ่ายภาษีมากกว่าชาวออร์ทอดอกซ์ โดยจะจ่ายภาษีเป็นสองเท่าของภาษีชาวออร์ทอดอกซ์ ในขณะที่ชาวยิวที่เข้ารีตในนิกายออร์ทอดอกซ์จะได้รับอนุญาตให้ประกอบอาชีพพ่อค้า หรือเป็นชาวนาอิสระได้เช่นกัน
ในความพยายามที่จะนำชาวยิวเข้ามามีส่วนในเศรษฐกิจรัสเซีย พระนางเยกาเจรีนาทรงประกาศ "โองการนคร ค.ศ. 1782" (Charter of the Towns of 1782) ซึ่งมีผลรวมไปถึงชาวยิวด้วยชาวรัสเซียที่นับถือนิกายออร์ทอดอกซ์ไม่ค่อยพอใจชาวยิวนัก โดยมีสาเหตุหลักมาจากเรื่องเศรษฐกิจ พระนางเยกาเจรีนาเองก็พยายามจะกีดกันชาวยิวจากเงื่อนไขทางเศรษฐกิจบางประการ โดยการอ้างความเท่าเทียมทางการค้า ในปี ค.ศ. 1790 พระองค์ทรงห้ามชาวยิวทำอาชีพของชนชั้นกลางในกรุงมอสโก
ในปี ค.ศ. 1785 พระนางเยกาเจรีนาทรงประกาศว่าชาวยิวเป็นชาวต่างชาติ โดยทั้งนี้พระนางยังทรงรับรองสิทธิสำหรับชาวยิวในฐานะชาวต่างชาติ นี้ทำให้เกิดความรู้สึกแปลกแยกที่ศาสนายูดาย์ที่จะคงอยู่ในรัสเซียตลอดยุคเรืองปัญญาของชาวยิว (Haskalah) พระนางยังทรงออกพระราชโอการว่าด้วยการปฏิเสธว่าชาวยิวมีสิทธิเทียบเท่าชาวออร์ทอดอกซ์และชาวรัสเซีย อีกทั้งยังมีการเก็บภาษีมากขึ้นสำหรับผู้มีเชื้อสายยิวด้วย ในปี ค.ศ. 1794 พระนางแคทเธอรีนทรงประกาศว่าชาวยิวไม่มีส่วนเกี่ยวข้องใดๆกับชาวรัสเซีย
พระราชโอรส-ธิดา

| พระฉายาลักษณ์ | พระนาม | ช่วงพระชนม์ชีพ | หมายเหตุ |
| --- | --- | --- | --- |
|  | จักรพรรดิพอลที่ 1 แห่งรัสเซีย | 1 ตุลาคม ค.ศ. 1754 – 23 มีนาคม ค.ศ. 1801 | โดยนิตินัยเป็นพระราชโอรสในจักรพรรดิปีเตอร์ที่ 3 แต่ถูกกล่าวอ้างโดยพระนางเยกาเจรีนาว่าเป็นบุตรจากคนรักคนหนึ่งของพระนางคือ เคานต์เซียร์เกย์ ซัลทีกอฟ |
|  | อันนา เปตรอฟนา แกรนด์ดัชเชสแห่งรัสเซีย | 9 ธันวาคม ค.ศ. 1757 – 8 มีนาคม ค.ศ. 1759 | โดยนิตินัยเป็นพระราชธิดาในจักรพรรดิปีเตอร์ที่ 3 แต่สันนิฐานว่าเป็นพระราชธิดาของพระนางเยกาเจรีนากับสตาญิสวัฟ เอากุสตุส ปอญาตอฟสกี พระมหากษัตริย์แห่งโปแลนด์ในอนาคต |
|  | เยลิซาเวตา กริกอรีวา เทมคีนา | ค.ศ. 1775 – ค.ศ. 1854 | ราชธิดาของพระนางเยกาเจรีนากับเจ้าชายกริกอรี โพเทมคีน |
|  | เคาน์อะเลคเซย์ กริกอรีวิช โบบรินสเกย์ | 11 เมษายน ค.ศ. 1762 – 20 มิถุนายน ค.ศ. 1813 | ราชโอรสของพระนางเยกาเจรีนากับเคาน์กริกอรี กริกอรีวิช โอลอฟ |
สมุดภาพ

ภาพวาดพระนางเยกาเจรีนาไม่นานหลังเสด็จถึงรัสเซีย โดยหลุยส์ การาวาก
จักรพรรดิปิออตร์ที่ 3 ขึ้นเสวยราชย์ได้เพียงหกเดือนก็ทรงถูกรัฐประหาร เสด็จสวรรคต ณ วันที่ 17 กรกฎาคม ค.ศ. 1762
ภาพวาดแกรนด์ดัชเชสเยกาเจรีนา อะเลคเซยีฟนา ขณะทรงม้า
พระปรมาธิไภยย่อ
ภาพวาดขณะทรงม้าในฉลองพระองค์เครื่องแบบกรมทหารเปรโอบราเซนสกี
ภาพการ์ตูนล้อเลียนในปี ค.ศ. 1781 วาดโดยชาวอังกฤษ แสดงให้เห็นถึงความพยายามไกล่เกลี่ยระหว่างพระนางเยกาเจรีนา (ด้านขวาของภาพ, ได้รับการสนับสนุนจากออสเตรียและฝรั่งเศส) กับตุรกี
จักรพรรดินีนาถเยกาเจรีนาที่ 2 โดยโยฮัน บัปติสต์ ฟอน ลัมปิ ผู้อาวุโส
ภาพการเปิดทำการของศิลป์สมาคมแห่งรัสเซีย โดย วาเลรี จาคอบี
เยกาเจรีนา วอรอนสโตวา-ดาชโกวา พระสหายคนสนิทและบุคคลสำคัญจากยุคเรืองปัญญาของรัสเซีย
บ้านเด็กกำพร้ามอสโก
สถาบันสโมลนีย์ (Smolny Institute) สถาบันสำหรับขุนนางสตรีแห่งแรกของรัสเซียและสถาบันอุดมศึกษาสำหรับสตรีแห่งแรกของยุโรป
จักรพรรดินาถเยกาเจรีนาที่ 2 ในฉลองพระองค์ประจำชาติรัสเซีย
ภาพวาดพระนางเยกาเจรีนาในช่วงบั้นปลายพระชนม์ชีพ
วิรัตน์ กัลยาศิริ

| วิรัตน์ กัลยาศิริม> ป.ช., ม.ว.ม. |
| --- | --- |

ข้อมูลส่วนบุคคล
เกิด: 4 พฤษภาคม พ.ศ. 2493 อำเภอหาดใหญ่ จังหวัดสงขลา ประเทศไทย
เสียชีวิต: 29 พฤศจิกายน พ.ศ. 2562 (69 ปี) เขตบางกอกน้อย กรุงเทพมหานคร ประเทศไทย
พรรคการเมือง: ประชาธิปัตย์ (2519–2562)

วิรัตน์ กัลยาศิริ (4 พฤษภาคม พ.ศ. 2493 – 29 พฤศจิกายน พ.ศ. 2562) อดีตสมาชิกสภาผู้แทนราษฎรจังหวัดสงขลา 4 สมัย
ประวัติและชีวิตส่วนตัว

วิรัตน์เกิดเมื่อวันที่ 4 พฤษภาคม พ.ศ. 2493 ในครอบครัวชาวไทยเชื้อสายจีนฮกเกี้ยน  โดยเป็นบุตรของทอง (จูเสี่ยน) กัลยาศิริ (แซ่โซว) และ เอ่งห้อง วิไลรัตน์(แซ่เจี้ยน) ที่บ้านบางกล่ำ ตำบลบางกล่ำ อำเภอบางกล่ำจังหวัดสงขลา สำเร็จการศึกษาในระดับประถมศึกษาจากโรงเรียนสตูลวิทยา จังหวัดสตูล ระดับมัธยมศึกษาที่ โรงเรียนมหาวชิราวุธ จังหวัดสงขลา ระดับปริญญาตรีที่ คณะนิติศาสตร์ มหาวิทยาลัยธรรมศาสตร์ และระดับปริญญาโท ที่คณะรัฐประศาสนศาสตรบัณฑิต สถาบันบัณฑิตพัฒนบริหารศาสตร์
โดยในวัยเด็ก ฐานะครอบครัวลำบาก วิรัตน์จึงต้องเป็นเด็กวัดอาศัยอยู่ในวัดที่จังหวัดสงขลาอยู่เป็นเวลานานถึง 3 ปี เมื่อเข้ามาเรียนในกรุงเทพมหานคร ที่มหาวิทยาลัยธรรมศาสตร์ ก็อาศัยอยู่ที่วัดราชนัดดาอยู่นานถึง 9 ปี โดยใช้การเดินไป
สำหรับชีวิตครอบครัว ภรรยาของวิรัตน์เคยทำงานเป็นศึกษานิเทศน์เขตพื้นที่จังหวัดสงขลา ทั้งคู่มีบุตรชายและบุตรสาวอย่างละหนึ่งคน โดยทั้งคู่จบการศึกษาจากมหาวิทยาลัยธรรมศาสตร์เช่นเดียวกัน
การทำงาน

หลังจากจบการศึกษา วิรัตน์ได้เข้าทำงานในบริษัทประกันภัยแห่งหนึ่ง เพื่อทำหน้าที่ส่งเสียน้อง ๆ ในครอบครัว ให้ได้รับการศึกษา ก่อนที่จะเปิดสำนักงานทนายความของตนเอง ที่มีชื่อว่า ทนายความวิรัตน์ กัลยาศิริ
งานการเมือง

วิรัตน์เข้าสู่วงการการเมืองด้วยการเป็นสมาชิกสภาจังหวัดสงขลา ก่อนที่จะลงสมัครรับเลือกตั้งสมาชิกสภาผู้แทนราษฎรครั้งแรกในปี พ.ศ. 2547 สังกัดพรรคประชาธิปัตย์ โดยเป็นการเลือกตั้งซ่อม ซึ่งได้รับเลือกตั้งเป็นครั้งแรก และได้รับเลือกตั้ง จนถึง พ.ศ. 2554 รวม 4 สมัย
เขาได้รับแต่งตั้งเป็นประธานคณะกรรมาธิการการคมนาคมในสภาผู้แทนราษฎรไทย ชุดที่ 24
งานการเมือง > สมาชิกสภาผู้แทนราษฎร

การเลือกตั้งสมาชิกสภาผู้แทนราษฎรจังหวัดสงขลา เขต 3 แทนตำแหน่งที่ว่าง พ.ศ. 2547 สังกัดพรรคประชาธิปัตย์
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 จังหวัดสงขลา สังกัดพรรคประชาธิปัตย์
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 จังหวัดสงขลา สังกัดพรรคประชาธิปัตย์
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดสงขลา สังกัดพรรคประชาธิปัตย์
เครื่องราชอิสริยาภรณ์

พ.ศ. 2556 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2553 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
สกีบีดีทอยเล็ต

| สกีบีดีทอยเล็ต |
| --- | --- |

ประเภท: ภาพยนตร์คอมพิวเตอร์กราฟิกส์
สร้างโดย: อเล็กเซย์ เกราซิมอฟ (DaFuq!?Boom!)
ประเทศแหล่งกำเนิด: จอร์เจีย
จำนวนฤดูกาล: 24
จำนวนตอน: 77
ออกอากาศ
เครือข่าย: ยูทูบ
ออกอากาศ: 7 กุมภาพันธ์ พ.ศ. 2566 (UTC) – ปัจจุบัน
สกีบีดีทอยเล็ต (อังกฤษ: Skibidi Toilet) เป็นวิดีโอสั้นบนยูทูบที่สร้างโดยช่อง DaFuq!?Boom! ซีรีส์นี้พรรณนาสงครามระหว่าง ส้วมสกีบีดี (หัวคนไร้ร่างที่อาศัยอยู่ในส้วมที่เคลื่อนที่ได้ สามารถกำจัดได้การกดส้วมนั้น ๆ) และกลุ่มคนที่มีอุปกรณ์ข้าวของเครื่องใช้ในบ้านเป็นหัว เช่น กล้องวงจรปิด ลำโพง และ โทรทัศน์ นักสร้างแอนิเมชัน อเล็กเซย์ เกราซิมอฟ เป็นผู้สร้าง สกีบีดีทอยเล็ต โดยใช้ ซอร์สฟิล์มเมคเกอร์ วิดีโอแรกถูกเผยแพร่เมื่อวันที่ 7 กุมภาพันธ์ พ.ศ. 2566
สกีบีดีทอยเล็ต มีภาพลักษณ์ที่พิลึก โดยมีลักษณะไร้สาระและมีความยาวคลิปที่ค่อนข้างสั้น และกลายเป็นกระแสไวรัลหลายเดือนหลังจากเปิดตัว มียอดดูนับล้านอย่างรวดเร็ว กลายเป็นมีมทั้งในยูทูบและติ๊กต็อก นอกจากนี้ ทูบฟิลเตอร์ ระบุว่า "DaFuq!?Boom!" เป็นช่องยูทูบที่มีผู้เข้าชมมากที่สุดในช่วงเดือนมิถุนายน พ.ศ. 2566
เมื่อวันที่ 24 กรกฎาคม พ.ศ. 2567 มีการประกาศว่า Adam Goodman และ Michael Bay กำลังหารือกับ อเล็กเซย์ เกราซิมอฟ เพื่อที่จะสร้างภาพยนตร์และรายการทีวีที่อิงมาจากสกีบีดีทอยเล็ต
เนื้อเรื่อง

สกีบีดีทอยเล็ต เล่าเรื่องความขัดแย้งระหว่างส้วมสกีบีดี (หัวคนไร้ร่างที่อาศัยอยู่ในส้วมที่เคลื่อนที่ได้ สามารถกำจัดได้การกดส้วมนั้น ๆ) และกลุ่มคนที่มีอุปกรณ์ข้าวของเครื่องใช้ในบ้านเป็นหัว เช่น กล้อง, ลำโพง และโทรทัศน์ ดนตรีรีมิกซ์ของเพลง "กิฟอิททูมี" (Give It To Me) โดยทิมบาแลนด์ และเพลง "โดม โดม เยส เยส" (Dom Dom Yes Yes) โดยศิลปินชาวบัลแกเรียชื่อไบเซอร์คิง (อังกฤษ: Biser King) เป็นดนตรีประจำตัวของเหล่าส้วมสกีบีดี
สกีบีดีทอยเล็ตนี้ไม่มีโครงเรื่องที่ชัดเจน อย่างไรก็ตาม เกมรันต์ ระบุว่าตั้งแต่ตอนที่ 10 โครงเรื่องมีความซับซ้อนขึ้น
รายชื่อตอน > ซีซั่นที่ 1

| ตอน | ชื่อ | อัปโหลด |
| --- | --- | --- |
| 1 | "Skibidi Toilet" | 7 กุมภาพันธ์ พ.ศ. 2566 |
| 2 | "Skibidi Toilet 2" | 17 กุมภาพันธ์ พ.ศ. 2566 |
| 3 | "Skibidi Toilet 3" | 25 กุมภาพันธ์ พ.ศ. 2566 |
| 4 | "Skibidi Toilet 4" | 11 มีนาคม พ.ศ. 2566 |
รายชื่อตอน > ซีซั่นที่ 2

| ตอน | ชื่อ | อัปโหลด |
| --- | --- | --- |
| 5 | "Skibidi Toilet 5" | 18 มีนาคม พ.ศ. 2566 |
| 6 | "Skibidi Toilet 6" | 30 มีนาคม พ.ศ. 2566 |
| 7 | "Skibidi Toilet 7" | 13 เมษายน พ.ศ. 2566 |
| 8 | "Skibidi Toilet 8" | 17 เมษายน พ.ศ. 2566 |
รายชื่อตอน > ซีซั่นที่ 3

| ตอน | ชื่อ | อัปโหลด |
| --- | --- | --- |
| 9 | "Skibidi Toilet 9" | 25 เมษายน พ.ศ. 2566 |
| 10 | "Skibidi Toilet 10" | 27 เมษายน พ.ศ. 2566 |
| 11 | "Skibidi Toilet 11" | 29 เมษายน พ.ศ. 2566 |
รายชื่อตอน > ซีซั่นที่ 4

| ตอน | ชื่อ | อัปโหลด |
| --- | --- | --- |
| 12 | "Skibidi Toilet 12" | 1 พฤษภาคม พ.ศ. 2566 |
| 13 | "Skibidi Toilet 13" | 2 พฤษภาคม พ.ศ. 2566 |
| 14 | "Skibidi Toilet 14" | 3 พฤษภาคม พ.ศ. 2566 |
รายชื่อตอน > ซีซั่นที่ 5

| ตอน | ชื่อ | อัปโหลด |
| --- | --- | --- |
| 15 | "Skibidi Toilet 15" | 5 พฤษภาคม พ.ศ. 2566 |
| 16 | "Skibidi Toilet 16" | 6 พฤษภาคม พ.ศ. 2566 |
| 17 | "Skibidi Toilet 17" | 7 พฤษภาคม พ.ศ. 2566 |
รายชื่อตอน > ซีซั่นที่ 6

| ตอน | ชื่อ | อัปโหลด |
| --- | --- | --- |
| 18 | "Skibidi Toilet 18" | 9 พฤษภาคม พ.ศ. 2566 |
| 19 | "Skibidi Toilet 19" | 10 พฤษภาคม พ.ศ. 2566 |
| 20 | "Skibidi Toilet 20" | 11 พฤษภาคม พ.ศ. 2566 |
รายชื่อตอน > ซีซั่นที่ 7

| ตอน | ชื่อ | อัปโหลด |
| --- | --- | --- |
| 21 | "Skibidi Toilet 21" | 13 พฤษภาคม พ.ศ. 2566 |
| 22 | "Skibidi Toilet 22" | 14 พฤษภาคม พ.ศ. 2566 |
| 23 | "Skibidi Toilet 23" | 15 พฤษภาคม พ.ศ. 2566 |
รายชื่อตอน > ซีซั่นที่ 8

| ตอน | ชื่อ | อัปโหลด |
| --- | --- | --- |
| 24 | "Skibidi Toilet 24" | 17 พฤษภาคม พ.ศ. 2566 |
| 25 | "Skibidi Toilet 25" | 18 พฤษภาคม พ.ศ. 2566 |
| 26 | "Skibidi Toilet 26" | 19 พฤษภาคม พ.ศ. 2566 |
รายชื่อตอน > ซีซั่นที่ 9

| ตอน | ชื่อ | อัปโหลด |
| --- | --- | --- |
| 27 | "Skibidi Toilet 27" | 21 พฤษภาคม พ.ศ. 2566 |
| 28 | "Skibidi Toilet 28" | 22 พฤษภาคม พ.ศ. 2566 |
| 29 | "Skibidi Toilet 29" | 23 พฤษภาคม พ.ศ. 2566 |
รายชื่อตอน > ซีซั่นที่ 10

| ตอน | ชื่อ | อัปโหลด |
| --- | --- | --- |
| 30 | "Skibidi Toilet 30" | 25 พฤษภาคม พ.ศ. 2566 |
| 31 | "Skibidi Toilet 31" | 27 พฤษภาคม พ.ศ. 2566 |
| 32 | "Skibidi Toilet 32" | 30 พฤษภาคม พ.ศ. 2566 |
รายชื่อตอน > ซีซั่นที่ 11

| ตอน | ชื่อ | อัปโหลด |
| --- | --- | --- |
| 33 | "Skibidi Toilet 33" | 1 มิถุนายน พ.ศ. 2566 |
| 34 | "Skibidi Toilet 34" | 3 มิถุนายน พ.ศ. 2566 |
| 35 | "Skibidi Toilet 35" | 5 มิถุนายน พ.ศ. 2566 |
รายชื่อตอน > ซีซั่นที่ 12

| ตอน | ชื่อ | อัปโหลด |
| --- | --- | --- |
| 36 | "Skibidi Toilet 36" | 8 มิถุนายน พ.ศ. 2566 |
| 37 | "Skibidi Toilet 37" | 10 มิถุนายน พ.ศ. 2566 |
| 38 | "Skibidi Toilet 38" | 12 มิถุนายน พ.ศ. 2566 |
รายชื่อตอน > ซีซั่นที่ 13

| ตอน | ชื่อ | อัปโหลด |
| --- | --- | --- |
| 39 | "Skibidi Toilet 39" | 15 มิถุนายน พ.ศ. 2566 |
| 40 | "Skibidi Toilet 40" | 17 มิถุนายน พ.ศ. 2566 |
| 41 | "Skibidi Toilet 41" | 20 มิถุนายน พ.ศ. 2566 |
รายชื่อตอน > ซีซั่นที่ 14

| ตอน | ชื่อ | อัปโหลด |
| --- | --- | --- |
| 42 | "Skibidi Toilet 42" | 24 มิถุนายน พ.ศ. 2566 |
| 43 | "Skibidi Toilet 43" | 26 มิถุนายน พ.ศ. 2566 |
| 44 | "Skibidi Toilet 44" | 29 มิถุนายน พ.ศ. 2566 |
รายชื่อตอน > ซีซั่นที่ 15

| ตอน | ชื่อ | อัปโหลด |
| --- | --- | --- |
| 45 | "Skibidi Toilet 45" | 3 กรกฎาคม พ.ศ. 2566 |
| 46 | "Skibidi Toilet 46" | 5 กรกฎาคม พ.ศ. 2566 |
| 47 | "Skibidi Toilet 47" | 9 กรกฎาคม พ.ศ. 2566 |
รายชื่อตอน > ซีซั่นที่ 16

| ตอน | ชื่อ | อัปโหลด |
| --- | --- | --- |
| 48 | "Skibidi Toilet 48" | 13 กรกฎาคม พ.ศ. 2566 |
| 49 | "Skibidi Toilet 49" | 15 กรกฎาคม พ.ศ. 2566 |
| 50 | "Skibidi Toilet 50" | 20 กรกฎาคม พ.ศ. 2566 |
รายชื่อตอน > ซีซั่นที่ 17

| ตอน | ชื่อ | อัปโหลด |
| --- | --- | --- |
| 51 | "Skibidi Toilet 51" | 22 กรกฎาคม พ.ศ. 2566 |
| 52 | "Skibidi Toilet 52" | 26 กรกฎาคม พ.ศ. 2566 |
| 53 | "Skibidi Toilet 53" | 29 กรกฎาคม พ.ศ. 2566 |
รายชื่อตอน > ซีซั่นที่ 18

| ตอน | ชื่อ | อัปโหลด |
| --- | --- | --- |
| 54 | "Skibidi Toilet 54" | 31 กรกฎาคม พ.ศ. 2566 |
| 55 | "Skibidi Toilet 55" | 5 สิงหาคม พ.ศ. 2566 |
| 56 | "Skibidi Toilet 56" | 9 สิงหาคม พ.ศ. 2566 |
รายชื่อตอน > ซีซั่นที่ 19

| ตอน | ชื่อ | อัปโหลด |
| --- | --- | --- |
| 57 | "Skibidi Toilet 57" | 18 สิงหาคม พ.ศ. 2566  |
| 58 | "Skibidi Toilet 58" | 24 สิงหาคม พ.ศ. 2566 |
| 59 | "Skibidi Toilet 59" | 28 สิงหาคม พ.ศ. 2566 |
รายชื่อตอน > ซีซั่นที่ 20

| ตอน | ชื่อ | อัปโหลด |
| --- | --- | --- |
| 60 | "Skibidi Toilet 60" | 3 กันยายน พ.ศ. 2566 |
| 61 | "Skibidi Toilet 61" | 8 กันยายน พ.ศ. 2566 |
| 62 | "Skibidi Toilet 62" | 14 กันยายน พ.ศ. 2566 |
รายชื่อตอน > ซีซั่นที่ 21

| ตอน | ชื่อ | อัปโหลด |
| --- | --- | --- |
| 63 | "Skibidi Toilet 63" | 23 กันยายน พ.ศ. 2566 |
| 64 | "Skibidi Toilet 64" | 29 กันยายน พ.ศ. 2566 |
| 65 | "Skibidi Toilet 65" | 7 ตุลาคม พ.ศ. 2566 |
รายชื่อตอน > ซีซั่นที่ 22

| ตอน | ชื่อ | อัปโหลด |
| --- | --- | --- |
| 66 | "Skibidi Toilet 66" | 20 ตุลาคม พ.ศ. 2566 |
| 67 | "Skibidi Toilet 67" | 28 ตุลาคม พ.ศ. 2566 |
| 68 | "Skibidi Toilet 68" | 3 ธันวาคม พ.ศ. 2566 |
รายชื่อตอน > ซีซั่นที่ 23

| ตอน | ชื่อ | อัปโหลด |
| --- | --- | --- |
| 69 | "Skibidi Toilet 69" | 24 ธันวาคม พ.ศ. 2566 |
| 70 | "Skibidi Toilet 70" | 16 มกราคม พ.ศ. 2567 |
| 71 | "Skibidi Toilet 71" | 26 กุมภาพันธ์ พ.ศ. 2567 |
รายชื่อตอน > ซีซั่นที่ 24

| ตอน | ชื่อ | อัปโหลด |
| --- | --- | --- |
| 72 | "Skibidi Toilet 72" | 20 มีนาคม พ.ศ. 2567 |
| 73 | "Skibidi Toilet 73" | 20 เมษายน พ.ศ. 2567 |
| 74 | "Skibidi Toilet 74" | 1 มิถุนายน พ.ศ. 2567 |
| 75 | "Skibidi Toilet 75" | 24 มิถุนายน พ.ศ. 2567 |
| 76 | "Skibidi Toilet 76" | 20 กรกฎาคม พ.ศ. 2567 |
ความเป็นมาและการสร้าง

อเล็กเซย์ เกราซิมอฟ (รัสเซีย: Алексей Герасимов) หรือที่รู้จักกันดีในนาม "DaFuq!?Boom!" และ "Blugray" เป็นผู้สร้าง สกีบีดีทอยเล็ต เขาสร้างแอนิเมชันบนยูทูบมาตั้งแต่ปี 2557 เขาเรียนรู้แอนิเมชันด้วยตัวเองโดยไม่ได้รับการศึกษาอย่างเป็นทางการ เขาอาศัยอยู่ในประเทศจอร์เจีย  และเกิดในปี 2541 ช่องของเขาเคยสร้างกระแสไวรัลยอดนิยมมาก่อน เช่น เมื่อวิดีโอของเขาที่ชื่อ I'M AT DIP มียอดดูมากกว่า 45 ล้านครั้ง
สกีบีดีทอยเล็ตนั้นสร้างขึ้นโดยใช้ซอฟต์แวร์คอมพิวเตอร์กราฟิก 3 มิติ ที่มีชื่อว่า ซอร์สฟิล์มเมคเกอร์ ซึ่งเป็นฟรีแวร์จากวาล์วคอร์ปอเรชัน ผู้สร้างกล่าวว่าเขาใช้ซอฟต์แวร์นี้เพราะ "มันช่วยให้ผมทำงานได้ง่ายขึ้นและเร็วขึ้นเนื้องจากว่ามันมี assets ที่ผมต้องการในการทำแอนิเมชัน การกำกับ การเขียน และการตัดต่อด้วยตัวเอง" เพลงที่โดดเด่นในซีรีส์นี้ได้รับความนิยมเนื่องจากวิดีโอเต้นบนติ๊กต็อกที่โพสต์โดยผู้ใช้ @yasincengiz38 ซึ่งเป็นมีมอินเทอร์เน็ตก่อนที่ซีรีส์จะออก
ผู้สร้างสกีบีดีทอยเล็ต กล่าวว่าการดัดแปลงมีมของผู้ใช้ติ๊กต็อกที่ชื่อ Paryss Bryanne เป็นแรงบันดาลใจสำหรับเขา โดย Bryanne เคลื่อนไหวแบบกระตุก ๆ และตัดต่ออย่างรวดเร็ว assets บางส่วนนำมาจากวิดีโอเกม ฮาล์ฟ-ไลฟ์ 2, เคาน์เตอร์-สไตรก์: ซอร์ส, และแกร์รี่ส์ม็อด
การตอบรับ

นิตยสาร ดาเซด กล่าวว่า สกีบีดีทอยเล็ต นั้น "บ้าคลั่ง คาดเดาไม่ได้ ตลก และบางครั้งก็วิปริตอย่างแท้จริง" อินเดอะโนว์ เปรียบเทียบสกีบีดีทอยเล็ตกับเกมมือถือ โดยอธิบายว่ามี "การเคลื่อนไหวที่ขาด ๆ หาย ๆ และการทำหน้าทำตาที่เวอร์เกินจริง" จากข้อมูลของ Distractify ช่อง DaFuq!?Boom! ได้รับความนิยมจากฐานผู้ชมอายุน้อย
จากการจัดอันดับโดย Tubefilter พบว่าเมื่อสิ้นสุดเดือนเมษายน พ.ศ. 2566 "DaFuq!?Boom!" ติดอันดับห้าสิบช่องยูทูบที่มีผู้ชมมากที่สุดในสหรัฐอเมริกา โดยอยู่ที่อันดับที่ 33 บรรณาธิการ แซม กูเทล ตั้งข้อสังเกตว่านักสร้างแอนิเมชัน "เคยต่อสู้กับความต้องการของอัลกอริทึมของยูทูบ แต่ตอนนี้ เป็นไปได้ที่จะได้รับการดูหลายล้านครั้งด้วยส้วมจำนวนมาก" ภายในเดือนมิถุนายน ช่องนี้มียอดดูถึง 5 พันล้านครั้ง ทำให้เป็นช่องยูทูบที่มีผู้ชมมากที่สุดในสหรัฐอเมริกาในช่วงเดือนนั้น กูเทล ตั้งข้อสังเกตว่าก่อนหน้านี้ ช่องนี้ก็ไม่ค่อยจะดังเท่าไรภายนอก "แวดวงชาวแอนิเมชันสุดเก๋าในชุมชนมีม" เพียงไม่กี่ราย
ฟิล รันต้า ผู้เชี่ยวชาญด้านเทรนด์อธิบายว่าการคลิปใหม่ ๆ ในซีรีส์ สกีบีดีทอยเล็ต นี้ทำให้ "ผู้คนมีเหตุผลที่จะกลับมา" เขายังอธิบายความรู้สึก "จริงใจ" ของซีรีส์นี้ด้วย และเพียงแค่โชคช่วยก็ทำให้ซีรีส์เรื่องนี้ได้รับความนิยมเป็นทวีคูณ สกีบีดีทอยเล็ตได้จุดประกายให้แฟน ๆ มากมายสร้างและโพสต์ผลงานจากแฟน ๆ บนติ๊กต็อกและยูทูบ
หนังสือพิมพ์อินโดนีเซียหลายฉบับอ้างว่า สกีบีดีทอยเล็ต ส่งผลเสียต่อเด็กเล็ก โดยเรียกว่าเป็น "อาการสกีบีดีทอยเล็ต" (อินโดนีเซีย: Sindrom Skibidi Toilet) ต่อมาชื่อโรคที่อ้างว่ามีอยู่จริงนี้แพร่ไปยังมาเลเซีย โดยครูอนุบาลรายหนึ่งที่นั่นกล่าวว่าซีรีส์นี้ "มีเนื้อเรื่องที่ไม่อาจทำความเข้าใจได้, สนับสนุนความรุนแรง, และมีภาพลักษณ์ที่พิลึกและชวนขนลุก" ไม่เหมาะแก่การรับชมต่อเยาวชนอายุน้อยกว่า 7 ขวบ หลังจากสิ้นเดือนสิงหาคม มันก็ได้แพร่กระจายไปทั่วโลก กลายเป็นอินเทอร์เน็ตมีม
ในรายการยามดึกกับสตีเฟ่นโคลเบิร์ต (The Late Show with Stephen Colbert) มีการเสียดสีสกีบีดีทอยเล็ต โดยนำโจ ไบเดน มาเป็นสกีบีดีทอยเล็ต โดยเรียกว่า สกีบีดีไบเดน มุกนี้ได้รับคำติจากโคตาคุว่าเป็น "สิ่งที่เลวทรามที่สุดที่สตีเฟ่นโคลเบิร์ตเคยได้ทำลงไป"
ดูเพิ่ม

สมองเน่า
ยูทูบ พูบ
มหัศจรรย์โรงละครดิจิตอล
เมอร์เดอร์ โดรนส์
แหล่งข้อมูลอื่น

Dexerto สัมภาษณ์ DaFuq!?Boom!
สกีบีดีทอยเล็ต ที่อินเทอร์เน็ตมูวีเดตาเบส
ช่องยูทูบของ DaFuqBoom
สกีบีดีทอยเล็ต
ผู้คนแต่งตัวเป็นตัวละครสกีบีดีทอยเล็ตในงานเฉลิมฉลอง คอร์โซ เดอ คอร์โซส ในเมืองโกชาบัมบา
พีรพันธุ์ พาลุสุข

| พีรพันธุ์ พาลุสุขม> ป.ช., ม.ว.ม. |
| --- | --- |
พีรพันธุ์ ใน พ.ศ. 2552

รัฐมนตรีว่าการกระทรวงวิทยาศาสตร์และเทคโนโลยี
ดำรงตำแหน่ง 30 มิถุนายน พ.ศ. 2556 – 30 เมษายน พ.ศ. 2557
นายกรัฐมนตรี: ยิ่งลักษณ์ ชินวัตร
รักษาการแทน: นาวาอากาศเอก อนุดิษฐ์ นาครทรรพ
ก่อนหน้า: วรวัจน์ เอื้ออภิญญกุล
ถัดไป: พิเชฐ ดุรงคเวโรจน์
สมาชิกสภาผู้แทนราษฎรยโสธร เขต 3
ดำรงตำแหน่ง 3 กรกฎาคม พ.ศ. 2554 – 9 ธันวาคม พ.ศ. 2556
 
ข้อมูลส่วนบุคคล
เกิด: 10 มิถุนายน พ.ศ. 2489 จังหวัดยโสธร ประเทศไทย
เสียชีวิต: 30 เมษายน พ.ศ. 2557 (67 ปี) กรุงเทพมหานคร ประเทศไทย
ศาสนา: โรมันคาทอลิก
พรรคการเมือง: ชาติไทย (2522–2528, 2538–2539) ประชาธิปัตย์ (2528–2531) ประชาชน (2531–2532) เอกภาพ (2532–2534) ความหวังใหม่ (2534–2538, 2539–2545) ไทยรักไทย (2545—2549) ประชาราช (2549–2550) พลังประชาชน (2550–2551) เพื่อไทย (2551–2557)
คู่สมรส: รองศาสตราจารย์ ดารนี พาลุสุข

ดร.พีรพันธุ์ พาลุสุข (10 มิถุนายน พ.ศ. 2489 - 30 เมษายน พ.ศ. 2557) นักกฎหมาย นักวิชาการ และ นักการเมืองชาวไทย อดีตอาจารย์ประจำคณะนิติศาสตร์ มหาวิทยาลัยรามคำแหง อดีตที่ปรึกษาศูนย์รักษาความสงบ ในรัฐบาล ยิ่งลักษณ์ ชินวัตร อดีตรัฐมนตรีว่าการกระทรวงวิทยาศาสตร์และเทคโนโลยี อดีตสมาชิกสภาผู้แทนราษฎรจังหวัดยโสธร 6 สมัย
ประวัติ

ดร.พีรพันธุ์ พาลุสุข เกิดเมื่อวันที่ 10 มิถุนายน พ.ศ. 2489 ที่อำเภอเลิงนกทา จังหวัดยโสธร ในครอบครัวคริสตัง เป็นบุตรคนโตจากทั้งหมดแปดคนของนายบิน และนางห่ม พาลุสุข เข้ารับการศึกษาชั้นประถมศึกษาปีที่ 1-2 ที่โรงเรียนบ้านซ่งแย้ ชั้นประถมศึกษาปีที่ 3-4 โรงเรียนซ่งแย้พิทยา ด้วยมีผลการเรียนที่น่าพึงใจจึงรับทุนของโบสถ์ไปศึกษาต่อที่โรงเรียนธรรมพิทยาคาร จังหวัดสกลนคร สำเร็จการศึกษานิติศาสตรบัณฑิต (เกียรตินิยมอันดับสอง) จุฬาลงกรณ์มหาวิทยาลัย, Diploma International Institute of Public Administraiton Paris ด้านการทูต (ทุนรัฐบาลฝรั่งเศส) และปริญญาเอกสาขากฎหมาย มหาวิทยาลัยปารีส 
พีรพันธุ์สมรสกับรองศาสตราจารย์ดารนี พาลุสุข มีบุตรหนึ่งคน
ดร.พีรพันธุ์ พาลุสุข ถึงแก่อสัญกรรมเมื่อวันพุธที่ 30 เมษายน พ.ศ. 2557 เวลาประมาณ 06.00 น. ที่โรงพยาบาลพญาไท นวมินทร์ กรุงเทพมหานคร หลังเข้ารับการผ่าตัดด้วยอาการเส้นเลือดในสมองตีบเมื่อวันที่ 29 เมษายน พ.ศ. 2557 ขณะดำรงตำแหน่งรักษาการรัฐมนตรีว่าการกระทรวงวิทยาศาสตร์และเทคโนโลยี โดยมีการสวดพระอภิธรรม ณ วัดพระศรีมหาธาตุวรมหาวิหาร เขตบางเขน กรุงเทพมหานคร ตั้งแต่วันที่ 2-15 พฤษภาคม 2557 และอยู่ในพระบรมราชานุเคราะห์ 7 วัน
การทำงาน

หลังสำเร็จการศึกษา ได้เข้ารับราชการเป็นอาจารย์ประจำคณะนิติศาสตร์ มหาวิทยาลัยรามคำแหง และดำรงตำแหน่งรองอธิการบดีฝ่ายกิจการนักศึกษา มหาวิทยาลัยรามคำแหง ตั้งแต่ปี พ.ศ. 2522-2525
งานการเมือง

ดร.พีรพันธุ์ พาลุสุข ลงสมัครรับเลือกตั้งเป็นครั้งแรกในการเลือกตั้งใหญ่ปี พ.ศ. 2526 สังกัดพรรคชาติไทย แต่ไม่ได้รับการเลือกตั้ง โดยได้คะแนนมาเป็นอันดับที่ 4 ของเขต (มี ส.ส.ได้ 3 คน)
ต่อมาปี พ.ศ. 2528 อดีต ส.ส. ถึงแก่กรรม นายพีรพันธุ์จึงลงเลือกตั้งซ่อมในสังกัดพรรคประชาธิปัตย์ ได้รับการเลือกตั้งเป็นครั้งแรก และได้รับการเลือกตั้งติดต่อกันมาอีก 2 สมัย คือ พ.ศ. 2529 สังกัดพรรคประชาธิปัตย์ และปี พ.ศ. 2531 สังกัดพรรคประชาชน ซึ่งเขาเป็นรองเลขาธิการพรรค แต่สอบตกในการเลือกตั้งสองครั้งถัดมาในเดือนมีนาคม พ.ศ. 2535 และ เดือนกันยายน พ.ศ. 2535 ซึ่งเขาสังกัดพรรคความหวังใหม่ จนปี พ.ศ. 2538 จึงได้รับการเลือกตั้งอีกครั้งในนามพรรคชาติไทย
ช่วงรัฐบาลพรรคไทยรักไทย พ.ศ. 2544 - 2548 นายพีรพันธุ์ไม่ได้ลงสมัครรับเลือกตั้ง แต่ได้เข้ารับตำแหน่งผู้ช่วยและที่ปรึกษารัฐมนตรีหลายกระทรวง อาทิ ทบวงมหาวิทยาลัย กระทรวงศึกษาธิการ กระทั่งปี พ.ศ. 2550 ได้ลงสมัครรับเลือกตั้งอีกครั้งในสังกัดพรรคพลังประชาชน ต่อเนื่องถึงปี พ.ศ. 2554 ในสังกัดพรรคเพื่อไทย
นายพีรพันธุ์มีบทบาทเป็นทีมกฎหมายพรรคเพื่อไทย และดำรงตำแหน่งรองประธานคณะกรรมาธิการพิจารณาร่างแก้ไขรัฐธรรมนูญแห่งราชอาณาจักรไทย แก้ไขเพิ่มเติม และได้รับแต่งตั้งเป็นรัฐมนตรีว่าการกระทรวงวิทยาศาสตร์และเทคโนโลยี ในรัฐบาลนางสาวยิ่งลักษณ์ ชินวัตร
งานการเมือง > สมาชิกสภาผู้แทนราษฎร

ดร.พีรพันธุ์ พาลุสุข ได้รับการเลือกตั้งเป็นสมาชิกสภาผู้แทนราษฎรทั้งหมด 6 สมัย คือ
การเลือกตั้งสมาชิกสภาผู้แทนราษฎรจังหวัดยโสธร แทนตำแหน่งที่ว่าง พ.ศ. 2528 สังกัดพรรคประชาธิปัตย์
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 จังหวัดยโสธร สังกัดพรรคประชาธิปัตย์
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 จังหวัดยโสธร สังกัดพรรคประชาชน (พ.ศ. 2531) → พรรคเอกภาพ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 จังหวัดยโสธร สังกัดพรรคชาติไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 จังหวัดยโสธร สังกัดพรรคพลังประชาชน (พ.ศ. 2541) → พรรคเพื่อไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดยโสธร สังกัดพรรคเพื่อไทย